stanford-oval/wikipedia huggingface dataset:
Bronski Beat
Historiaa

Yhtye perustettiin Lontoossa vuonna 1983. Se keikkaili jonkin aikaa kaupungissa ja sen lähiseuduilla, lämmitellen kerran muun muassa Tina Turneria. London Records huomasi yhtyeen potentiaalin ja otti sen pian suojiinsa. Vuonna 1984 julkaistiin yhtyeen debyytti, "Smalltown Boy", single, joka kertoo seksuaalisen suuntautumisensa vuoksi kotinsa jättämään joutuneesta nuoresta miehestä. Kappaleesta tuli Isossa-Britanniassa listahitti, ja se on edelleen jonkinlainen kasarimusiikin klassikko ja yksi homoyhteisön arvostamista lauluista (engl. gay anthem). Yhtyeen ensimmäinen albumi, The Age of Consent (suomeksi Suojaikäraja), julkaistiin samana vuonna. Myös se oli kaupallisesti varsin onnistunut.
Somerville jätti Bronski Beatin vuonna 1985 perustaakseen Richard Colesin kanssa poliittisemman The Communards -yhtyeen. Bronski Beatin uudeksi vokalistiksi tuli aikaisemmin Bust-nimisessä kokoonpanossa vaikuttanut John Jon (oik. John Foster). Tällä vaihdoksella ei ollut juuri vaikutusta yhtyeen suosioon. Vuoden 1986 albumi Truthdare Doubledare pärjäsi kohtuullisesti, ja esimerkiksi "Hit That Perfect Beat" -single ylsi samalle tasolle "Smalltown Boyn" kanssa listasijoitusten suhteen.
Vuonna 1987 myös Foster jätti Bronski Beatin. Pari vuotta myöhemmin laulajaksi tuli Jonathan Hellyer. Hän, Steve Bronski sekä taustalaulajana toiminut Annie Conway tekivät laajoja kiertueita Euroopassa ja Yhdysvalloissa. Samoihin aikoihin levytettiin muun muassa jonkinlaiseksi hitiksi muodostunut kappale "Cha Cha Heels" yhteistyönä Eartha Kittin kanssa.
Vuosina 1990–1991 Bronski Beat julkaisi lähinnä joitakin singlejä. Kolmisen vuotta myöhemmin John Foster ja Bronski tekivät jälleen yhteistyötä, ja tuolloin julkaistiin muun muassa teknoversio Bronski Beatin toisesta singlestä "Why?" sekä akustinen versio "Smalltown Boysta".
Bronski Beatin viimeinen albumi, Rainbow Nation, julkaistiin vuonna 1995 saksalaisella ZYX Music -levy-yhtiöllä.
Diskografia > Albumit

The Age of Consent (1984)
Hundreds and Thousands (1985, uudelleenmiksauksia)
Truthdare Doubledare (1986)
Rainbow Nation (1995)
The Age Of Reason (2017)
Diskografia > Singlet

"Smalltown Boy" (1984)
"Why?" (1984)
"It Ain't Necessarily So" (1984)
"I Feel Love" (1984, Marc Almondin kanssa)
"Hit That Perfect Beat" (1985)
"C'mon C'mon" (1986)
"Cha Cha Heels" (1989, Eartha Kittin kanssa)
"I'm Gonna Run Away From You" (1990)
"One More Chance" (1990)
"What More Can I Say" (1990)
"Why 94" (1994)
"Smalltown Boy 94" (1994)
"Why (1995 Remix)" (1995)
"Kicking Up The Rain" (1995)
"Hit That Perfect Beat" / "I Love The Nightlife" (1995)
Aiheesta muualla

Discogs: Bronski Beat (englanniksi)
The Stereo Society: Bronski Beat/Communards Central (Arkistoitu – Internet Archive) (englanniksi)
Jimmy Somervillen viralliset sivut (englanniksi)
Steve Bronskin kotisivu (englanniksi)
Cinemaissí

Cinemaissí on Latinalaisen Amerikan elokuvafestivaali, joka järjestetään Helsingissä vuosittain lokakuussa. Vuonna 2019 Cinemaissí järjestettiin 23.-27.10.
Festivaali tuo Suomeen laadukkaita latinalaisamerikkalaisia elokuvia, jotka tarjoavat näkymiä mantereen kulttuureihin, yhteiskuntiin ja monimuotoisuuteen. Monikulttuurinen festivaali edistää dialogia Suomen ja Latinalaisen Amerikan maiden välillä sekä pyrkii purkamaan stereotypioita.
Cinemaissín arvoja ovat tasa-arvo, monimuotoisuus, yhteisöllisyys, taiteellisuus, ekologisuus ja kunnioitus Latinalaisen Amerikan todellisuutta kohtaan. Festivaali ja sen oheistapahtumat tarjoavat foorumin näiden ja muiden ajankohtaisten teemojen keskusteluun.
Ensimmäinen Cinemaissí-festivaali pidettiin vuonna 2005. Vuodesta 2008 lähtien festivaalin ohessa on järjestetty lastentapahtuma Cinemaissito, joka nykyään toimii itsenäisenä Kolibrí-festivaalina.
Vuonna 2017 festivaali ja sen oheisohjelmat tavoittivat yli 3500 kävijää. Vuonna 2019 Cinemaissílla on 22 näytöstä, yhteensä 15 elokuvaa kymmenestä Latinalaisen Amerikan maasta.
Cinemaissí – Latinalaisamerikkalaisen elokuvan yhdistys

Elokuvafestivaalin järjestää Cinemaissí – Latinalaisamerikkalaisen elokuvan yhdistys ry, joka on maaliskuussa 2005 perustettu voittoa tavoittelematon yhdistys. Yhdistys pyrkii edistämään Suomen ja Latinalaisen Amerikan kulttuurista vuorovaikutusta.
Elokuvafestivaalin lisäksi yhdistys tekee jatkuvaa yhteistyötä erilaisten vaikuttajien kanssa kulttuurin ja yhteiskunnallisten kysymysten parissa. Cinemaissí-yhdistys ja sen järjestämä Latinalaisamerikkalaisen elokuvafestivaali edistävät dialogia ja tarjoavat suomalaisille ja kansainvälisille toimijoille mahdollisuuden aitoon vuorovaikutukseen yli kieli- ja kulttuurirajojen.
Yhdistyksen toiminta on avointa kaikille latinalaisamerikkalaisista kulttuureista ja elokuvasta kiinnostuneille. Yhdistys rekrytoi vuosittain vapaaehtoisia toteuttamaan elokuvafestivaalia.
Aiheesta muualla

Cinemaissí-festivaali
Chíoksen lentoasema

Chíoksen lentoasema ”Homeros” (kreik. Κρατικός Αερολιμένας Χίου «Όμηρος», Kratikós Aeroliménas Chíou «Ómiros», IATA: JKH, ICAO: LGHI, YPA: ΚΑΧΙΟ) on kansallinen lentoasema Chíoksen saarella Kreikassa.
Lentoasema aloitti toimintansa elokuussa 1969. Se on omistettu antiikin kreikkalaiselle runonlaulaja Homerokselle, jonka chíoslaiset katsovat syntyneen saarella.
Lentoasema sijaitsee noin kolme kilometriä saaren pääkaupungista Chíoksen kaupungista etelään. Lentokentän kiitotien pituus on 1 511 metriä ja leveys 30 metriä, ja se on rakennettu noin viiden metrin korkeudelle merenpinnasta laskettuna.
Burton Malkiel

Burton Gordon Malkiel (s. 28. elokuuta 1932 Boston, Massachusetts) on yhdysvaltalainen taloustieteilijä, joka tunnetaan erityisesti indeksisijoittamisen puolestapuhujana. Hänen tunnetuin teoksensa on Sattuman kauppaa Wall Streetillä (1972, suomeksi Talentum 2012).
Malkiel suoritti master-tutkinnon Harvardin yliopistossa 1955 ja väitteli vuonna 1964 tohtoriksi Princetonin yliopistossa, jossa hän on sen jälkeen hoitanut eri professuureja. Hän on toiminut myös monien suurten amerikkalaisyritysten hallinnossa, muun muassa lähes 30 vuotta suuren sijoitusrahastoihin erikoistuneen The Vanguard Groupin johtajistossa ja Prudential Financial -vakuutusyhtiön sijoituskomiteassa.
Teoksia

The Term Structure of Interest Rates: Expectations and Behavior Patterns, Princeton University Press, 1966.
Strategies and Rational Decisions in the Securities Options Market, yhdessä Richard E. Quandtin kanssa, MIT Press, 1969.
The Term Structure of Interest Rates: Theory, Empirical Evidence, and Applications, McCaleb-Seller, 1970.
A Random Walk down Wall Street, W. W. Norton, 1973, uudistettu laitos A Random Walk down Wall Street: The Time-Tested Strategy for Successful Investing, 2003, suom. Sattuman kauppaa Wall Streetillä, Talentum, 2012.
Managing Risk in an Uncertain Era: An Analysis for Endowed Institutions, yhdessä Paul B. Firstenbergin kanssa, Princeton University Press, 1976.
The Government and Capital Formation: A Survey of Recent Issues, yhdessä Paul B. Firstenbergin kanssa, American Enterprise Institute, 1978.
The Inflation Beater's Investment Guide: Winning Strategies for the 1980s, W. W. Norton, 1980. Uudistettu laitos Winning Investment Strategies: The Inflation-Beaters Guide, 1982.
Expectations and the Structure of Share Prices, yhdessä John G. Craggin kanssa, University of Chicago Press, 1982.
Global Bargain Hunting: Investment Opportunities in Emerging Markets, Simon & Schuster, 1998.
The Random Walk Guide to Investing: Ten Rules for Financial Success, W. W. Norton, 2003.
Cross Keysin taistelu

Cross Keysin taistelu (engl. Battle of Cross Keys) oli 8. kesäkuuta 1862 Cross Keysissa Virginiassa käyty Yhdysvaltain sisällissodan taistelu. Taistelu päättyi Konfederaation voittoon.
Taistelun kulku.
Taistelu alkoi, kun Thomas Jacksonin armeijaa takaa-ajaneet John C. Fremontin joukot kohtasivat Jacksonin divisioonan, jota johti kenraalimajuri Richard Ewell. Unionin joukot yrittivät hyökätä Ewellin joukkoja vastaan, mutta joutuivat vetäytymään Konfederaation Isaac R. Trimblen johtaman prikaatin torjuttua heidän hyökkäyksensä. Seuraavana päivänä pääosa Ewellin joukoista ylitti läheisen joen ja liittyi muiden Konfederaation joukkojen tueksi Port Republicin taisteluun.
Cinematic

| Cinematic |
| --- | --- |
Perustettu:  2018
Perustaja:  Antti J. Jokinen
Avainhenkilöt:  Timo Everi, Ilkka Kilpimaa, Kimmo Marjamäki
Henkilöstö:  Sirkka Rautiainen (operatiivinen johtaja)
Emoyhtiö:  Cinematic Finances Oy
Kotisivu:  www.cinematic.fi
Infobox OKVirheellinen NIMI-arvo: 
Cinematic Inc. on suomalainen elokuvayhtiö, jonka on perustanut käsikirjoittaja-ohjaaja Antti J. Jokinen.
Tuotetut elokuvat

Helene (2020)
Muumipeikko ja pyrstötähti (uusittu versio, 2020)
Omerta 6/12 (2021)
Kun kyyhkyset katosivat (tulossa)
Aiheesta muualla

Virallinen sivusto
Changhuan piirikunta

| Changhua 彰化縣 |
| --- | --- |

 Lippu:  Vaakuna
 Sijainti kartalla
Valtio:   Taiwan
Hallinto:  
 – hallinnollinen keskus:  Changhua
 – Piirikunnanjohtaja:  Wang Huei-mei (KMT)
Pinta-ala:  1 074 km²
Väkiluku (2020):  1 266 670
Aikavyöhyke:  +8
Symbolit:  
 – Nimikkopuu:  temppeliviikuna
 – Nimikkolintu:  harmaanaamahaukka
 – Nimikkokukka:  krysanteemit
 
Verkkosivu
Changhuan piirikunta (kiin.: 彰化縣; pinyin: Zhānghuà Xiàn) on Kiinan tasavaltaan, eli Taiwaniin, kuuluva piirikunta. Sen hallinnollinen keskus on Changhuan kaupunki.
Historia

Kun Qing-dynastia otti Taiwanin haltuunsa 1680-luvulla, keisari Kangxi perusti saarelle kolme piirikunta, joista nykyinen Changhuan alue kuului Zhuluon piirikuntaan. Omaksi piirikunnakseen Changhua, jonka nimi tarkoittaa "kuninkaallisen sivilisaation ilmentymä", erotettiin 1732 taiwanilaisten itsensä tehtyä esitys keisari Yongzhengille. Uuden piirikunnan perustamista perusteltiin alueen väestöpohjalla, johon kuului "kiinalaisia ja muita rotuja".
Taiwanin ensimmäinen buddhalainen temppeli rakennettiin Longshanin alueelle vuonna 1665. Paikalla sijaitseva 22-metrinen pronssinen Buddha-patsas on yksi maailman korkeimmista.
Maantiede ja ilmasto

Changhuan piirikunta rajoittuu lännessä Taiwaninsalmeen ja idässä Nantouhin. Piirikunnan eteläinen ja pohjoinen raja seuraavat melko tarkasti Zhoushui- ja Wu-jokia. Piirikunnan pinta-ala on 1 074 km2 ja se on yksi Taiwanin pienimmistä piirikunnista.
Ilmastoltaan piirikunta on leuto (Köppen-asteikolla Cfa). Pääkaupungissa mitattuna vuoden keskilämpötila on 23,1 °C ja vuoden keskimääräinen sademäärä 1 825 mm.
Väestö ja kulttuuri

Vuonna 2020 piirikunnan väkiluvuksi arvioitiin 1 266 670. Suurimpia kaupunkeja ovat Changhua (noin 231 300) ja Yuanlin (noin 124 200). Vuoden 2010 väestönlaskennan perusteella puhutuimmat kielet olivat taiwan (98,1 % väestöstä) ja mandariinikiina (69,5 %). Monikielisyys on yleistä. Aboriginaalikieliä puhuu noin 0,2 % piirikunnan väestöstä.
Piirikunnan han-kiinalainen väestö on lähtöisin pääosin Fujianin ja Guangdongin alueilta muuttaneista ihmisistä. Taiwanin alkuperäisväestöön kuuluu noin 5000 ihmistä.
Piirikunnan nimikkokukka on krysanteemit, nimikkolintu harmaanaamahaukka ja nimikkopuu temppeliviikuna. Lisäksi piirikunnalla on oma hymninsä.
Piirikunnassa toimivia yliopistoja ovat mm. Changhuan kansallinen kasvatustieteellinen yliopisto sekä Dayeh-yliopisto.
Hallinto ja talous

Piirikunta on jaettu 26 kuntaan, joista kahdella (Changhua ja Yuanlin) on kaupungin oikeudet. Tavallisia kuntia on kuusi ja loput ovat maalaiskuntia.
Toimeenpanovaltaa piirikunnassa käyttää piirikunnanjohtaja, joka on nykyisin kuomintangia edustava Wang Huei-mei. Piirikuntatason valtuustossa istuu 54 edustajaa, jotka valitaan tehtäväänsä neljän vuoden välein järjestettävissä vaaleissa. Viimeisimmät vaalit pidettiin vuonna 2018.
Changhua on pidetty Taiwanin vilja-aittana; maa on tasaista ja hedelmällistä, mutta kasteluun käytetään kastelukanavia. Piirikunnan alueella tuotetaan mm. maissia, riisiä, sokeriruokoa, vehnää ja bataatteja. Lisäksi Changhuassa kasvatetaan myös siipikarjaa.
Bolton Wanderers FC

Bolton Wanderers Football Club on englantilainen jalkapalloseura Boltonin kaupungista. Se pelaa kaudella 2022–2023 Englannin kolmanneksi korkeimmalla sarjatasolla Ykkösliigassa.
Historia

Seura perustettiin vuonna 1874 nimellä Christ Church Football Club, joka oli yksi alkuperäisestä kahdestatoista Football Leaguen perustajajäsenestä.
Bolton Wanderers ylsi vuonna 1894 FA Cupin loppuotteluun, mutta hävisi sen lukemin 1–4 Notts Countylle. Bolton putosi 1. divisioonasta kauden 1898–1899 päätteeksi, kun se jäi sarjan toiseksi viimeiseksi 25 pisteellä. Sarjajumbo Sheffield Wednesday jäi pisteen Boltonin pistemäärästä. Bolton nousi seuraavalla kaudella takaisin 1. divisioonaan. Kaudella 1902–1903 Bolton jäi ylivoimaisesti sarjan viimeiseksi. Se sai vain 19 pistettä, kun toiseksi viimeiseksi sijoittunut Grimsby Town saavutti 25 sarjapistettä. Vuonna 1904 Bolton pääsi jälleen FA Cupin loppuotteluun, jonka se hävisi Manchester Citylle maalein 0–1. Seuraavana vuonna Bolton nousi jälleen 1. divisioonaan, mutta putosi 2. divisioonaan kauden 1907–1908 päätteeksi. Bolton sai sarjassa 33 pistettä ja jäi toiseksi viimeiseksi. Joukkue oli seuraavat vuodet hissiliikkeessä 1. ja 2. divisioonien välillä. Se nousi heti seuraavalla kaudella takaisin 1. divisioonaan, mutta putosi kaudella 1909–1910 ja nousi lopulta kauden 1910–1911 päätteeksi takaisin 1. divisioonaan.
Joukkue ei ole saavuttanut erityistä menestystä sitten vuoden 1958, jolloin se voitti FA Cupin loppuottelussa Manchester Unitedin Nat Lofthousen kahdella maalilla Wembleyllä yli 100 000 katsojan edessä. Bolton on voittanut Cupin myös vuosina 1923, 1926 ja 1929.
Vuonna 1997 seura siirtyi uudelle Reebok Stadiumille pelattuaan 102 vuotta perinteikkäällä Burnden Parkilla.
Historia > 2010-luku

Bolton Wanderers nappasi Liigacupin kakkossijan vuonna 2004 ja kaksi UEFA Cup-paikkaa kausiksi 2005–06 ja 2007–08 sijoittumalla kahdeksan parhaan joukkoon Valioliigassa. Joukkue ehti jo vakiinnuttaa itsensä yhdeksi varteenotettavista eurokandidaateista, kun manageri Sam Allardyce jätti työnsä Boltonissa, ja hänen vuodesta 1999 vuoteen 2007 rakentamansa menestys katosi kuin tuhka tuuleen. Yhtä aikaa toppari Tal Ben Haim lähti Chelsea FC:iin, mikä teki liian suuren aukon puolustuslinjaan.
Allardycen lähdön jälkeen joukkue romahti putoamistaisteluun, minkä seurauksena vuonna 2008 tärkeä keskikentän kolmikko Ivan Campo-Gary Speed-Kevin Nolan sekä hyökkäyspään Nicolas Anelka ja El Hadji Diouf vaihtoivat maisemaa. Toisaalta tilalle hankittiin tukku päteviä vahvistuksia mm. Englannin U21-, Puolan, Ruotsin ja Nigerian maajoukkueista. Vahvistusten myötä Wanderers yrittää siirtyä 2010-luvulle valioliigaseurana.
Koko 2000-luvun ensimmäisten vuosien ajan Boltonissa pelanneet pelaajat ovat olleet maalivahti Jussi Jääskeläinen, jamaikalainen vasen puolustaja/hyökkääjä Ricardo Gardner sekä oikea puolustaja Nicky Hunt.
Saavutuksia

FA Cupin voitto: 1922–1923, 1925–1926, 1928–1929, 1957–1958
Toiseksi korkeimman sarjatason (vanha 2. div. / uusi 1. div.) mestaruus: 1908–1909, 1977–1978, 1996–1997
3. divisioonan mestaruus: 1972–1973
Charity Shield: 1958
Managerit

1874–1885 Tom Rawthorne, sihteeri
1885–1886 J.J. Bentley, sihteeri
1886–1887 William Struthers, sihteeri
1887 Fitzroy Norris, sihteeri
1887–1895 J.J. Bentley, sihteeri
1895–1895 Harry Downs, sihteeri
1896–1898 Frank Brettell, sihteeri
1898–1910 John Somerville
1910–1915 Will Settle
1915–1919 Tom Mather
1919–1944 Charles Foweraker
1944–1950 Walter Rowley
1951–1968 Bill Ridding
1968–1970 Nat Lofthouse
1970–1970 Jimmy McIlroy
1971–1971 Jimmy Meadows
1971–1971 Nat Lofthouse
1971–1974 Jimmy Armfield
1974–1980 Ian Greaves
1980–1981 Stan Anderson
1981–1982 George Mulhall
1982–1985 John McGovern
1985–1985 Charlie Wright
1985–1992 Phil Neal
1992–1995 Bruce Rioch
1995–1996 Roy McFarland ja Colin Todd
1996–1999 Colin Todd
1999–29.4.2007 Sam Allardyce
30.4.2007–17.10. 2007 Sammy Lee
18.10. 2007–25.10. 2007 Archie Knox
25.10. 2007–30.11. 2009 Gary Megson
8.1. 2010–9.10. 2012 Owen Coyle
23.10. 2012–3.10. 2014 Dougie Freedman
12.10. 2014–15.3. 2016 Neil Lennon
10.6. 2016–21.8. 2019 Phil Parkinson
31.8. 2019–30.6. 2020 Keith Hill
1.7. 2020– Ian Evatt
Aiheesta muualla

Virallinen sivu
Englannin ykkösliiga 2019–2020
Accrington Stanley
Blackpool
Bolton Wanderers
Bristol Rovers
Burton Albion
Coventry City
Doncaster Rovers
Fleetwood Town
Gillingham
Ipswich Town
Lincoln City
Milton Keynes Dons
Oxford United
Peterborough United
Portsmouth
Rochdale
Rotherham United
Shrewsbury Town
Southend United
Sunderland
Tranmere Rovers
AFC Wimbledon
Wycombe Wanderers
Boltonin kotistadioni
Cletus Chandrasiri Perera

Cletus Chandrasiri Perera (s. 6. syyskuuta 1947) on srilankalainen roomalaiskatolinen piispa. Hän kuuluu benediktiineihin ja on saanut pappisvihkimyksensä 4. elokuuta 1973. Hänet nimitettiin 4. toukokuuta 2007 Ratnapuran hiippakunnan johtoon, ja piispaksi konsekroinnin suoritti 11. heinäkuuta Joseph Vianney Fernando, jota avustivat Albert Malcolm Ranjith Patabendige Don ja Harold Anthony Perera. Perera asetettiin virkaansa 28. heinäkuuta.
Cheyennen piirikunta (Colorado)

Cheyennen piirikunta (engl. Cheyenne County) on Yhdysvaltojen Coloradon osavaltiossa sijaitseva piirikunta. Sen väkiluku oli 1 831 vuonna 2019. Piirikunnan hallintokeskus on Cheyenne Wellsin kunta. Piirikunta on perustettu 25. maaliskuuta 1889.
Aiheesta muualla

Kuvia tai muita tiedostoja aiheesta Cheyennen piirikunta (Colorado) Wikimedia Commonsissa
Ciro Miniero

Ciro Miniero (s. 31. tammikuuta 1958 Napoli) on italialainen roomalaiskatolinen piispa. Hänet vihittiin papiksi Napolin arkkihiippakuntaan 19. kesäkuuta 1982 ja nimitettiin Vallo della Lucanian hiippakunnan johtoon 7. toukokuuta 2011. Piispaksi vihkiminen seurasi 19. kesäkuuta. Pääkonsekraattorina toimi Crescenzio Sepe, jota avustivat Antonio Di Donna ja Lucio Lemmo. Miniero asetettiin virkaansa 4. syyskuuta.
Christ Agony (albumi)

| Christ Agony Union |
| --- | --- | --- |

Studioalbumin tiedot
 Julkaistu: 1. marraskuuta 2005
 Tyylilaji: black metal
 Kesto: 46.57
 Levy-yhtiö: Agonia
Unionin muut julkaisut
| Live – Apocalypse 2002 | Christ Agony 2005 | Demonology 2007 |
Christ Agony on samannimisen yhtyeen ainoa Union-nimellä julkaisema albumi vuodelta 2005.
Yhtye käytti Union -nimeä vuosina 2005–2007.
Kappaleet

Infernal Storm – 6.40
Eternal Hellbound – 7.05
Evil Curse – 6.36
Hellfire – 2.40
Purified by Hell – 6.16
Horn of Sacrifice – 8.02
Dark Legion – 6.12
Flames of Hate – 3.26
Kokoonpano

Cezar – laulu, kitara
Reyash – basso, laulu
Mlody – rummut
Arvostelut

Lords of Metal: 79/100
Aiheesta muualla

Christ Agony (albumi) Discogsissa
Albumi Christ Agony (albumi) Encyclopaedia Metallum -sivustolla (englanniksi)
Christ Agony

| Christ Agony |
| --- | --- |
 Vasemmalta: Cezary "Cezar" Augustynowicz, Łukasz "Icanraz" Sarnacki, Reyash
Tiedot
Toiminnassa:  1990–2003, 2007–
Tyylilaji:  black metal
Kotipaikka:  Morąg, Puola
Laulukieli:  englanti
Jäsenet:  Cezar, kitara, laulu (1990–2003, 2007–)  Reyash, bassokitara, laulu (2007)  Młody, rummut (2012–) 
Levy-yhtiö:  Razor Productions   Apocalypse Productions   Baron Records   Adipocere Records   Cacophonous Records   Pagan Records   Metal Mind Productions  
Aiheesta muualla
Kotisivut
Infobox OKNimi-testi OK: 
Christ Agony on puolalainen black metal -yhtye, joka on perustettu vuonna 1990 Morągissa, Puolassa.
Yhtye on yksi tyylilajinsa edelläkävijöistä kotimaassaan.
Diskografia

| --- | --- |
 Studioalbumit Unholyunion (1993,  Baron Records)  Daemoonseth – Act II (1994,  Adipocere Records)  Moonlight – Act III (1996,  Croon Records, Cacophonous Records)  Darkside (1997,  Hammerheart Records, Morbid Noizz Productions)  Trilogy (1998,  Pagan Records)  Elysium (1999,  Metal Mind Records)  Christ Agony (2005,  Agonia Records)  Condemnation (2008,  Razor Productions)  Nocturn (2011,  Mystic Production)  Legacy (2016,  Witching Hour Productions) Livealbumit Live – Apocalypse (2002,  Apocalypse Productions) :  Kokoelma-albumit Faithless (1995,  Baron Records)  Moonlight Act III / Darkside (2000,  Apocalypse Productions)  Unholyunion / Daemoonseth Act II (2000,  Pagan Records)  UnholyDeaMoon (2010,  Faithless Production) EP:t Demonology (2007,  Razor Productions)  Black Blood (2015,  Witching Hour) Demot Sacronocturn (1990,  omakustanne)  Epitaph of Christ (1992,  Carnage Records)
Jäsenet

Cezar – kitara, laulu (1990–2003, 2007–)
Reyash – bassokitara, laulu (2007–)
Młody – rummut (2012–)
Jäsenet > Entiset jäsenet

Żurek – rummut (1990–1995)
Ash – bassokitara, laulu (1990–1995)
Mauser – bassokitara (1995–1997)
Gilan – rummut (1995–1998)
Blackie – bassokitara, laulu (1997–2000)
Docent – rummut (1998, 1999)
Thoarinus – rummut (1998–2000)
Bart – rummut (1999)
Vitold – rummut (2000)
Zaala – rummut (2000–2005)
G-Hatt – kitara (2002)
Icanraz – rummut (2007–2010)
Dariusz "Hellrizer" Zaborowski – rumpusetti|rummut (2008, 2010–2011)
Mścisław – bassokitara, laulu (2010)
Wizun – rummut (2010)
Inferno – rummut (2011)
Paweł Jaroszewicz – rummut (2011–2012)
Aiheesta muualla

Christ Agony Encyclopaedia Metallumissa (englanniksi)
Cezary "Cezar" Augustynowicz, 2008
Reyash, 2008
Łukasz "Icanraz" Sarnacki, 2008
Dragon Age (pelisarja)

| Dragon Age |
| --- | --- |
Kehittäjä:  BioWare
Julkaisija:  Electronic Arts
Suunnittelija:  David Gaider BioWare
Lajityyppi:  roolipeli
Alusta:  Microsoft Windows, OS X, PlayStation 3, PlayStation 4, Xbox 360, Xbox One
Ensijulkaisu:  Dragon Age: Origins
Viimeisin julkaisu:  Dragon Age: Inquisition
Aiheesta muualla
MobyGames
Lisää peliartikkeleitaVideopelien teemasivulla
Dragon Age on BioWaren kehittämä fantasiapohjainen tietokoneroolipelisarja. Sarjan ensimmäinen osa Dragon Age: Origins julkaistiin vuonna 2009, jatko-osa Dragon Age II vuonna 2011 ja kolmas osa nimeltä Dragon Age: Inquisition vuoden 2014 loppupuolella. Pelisarjaan perustuvaa fantasiatarinaa on hyödynnetty paljon muissa medioissa, kuten esimerkiksi kirjoissa ja lautapeleissä.
Pelisarjan osat

| Vuosi | Nimi |
| --- | --- |
2009: Dragon Age: Origins
2011: Dragon Age II
2014: Dragon Age: Inquisition
TBA: Dragon Age: Dreadwolf
Pelisarjan osat > Spin-off-sarjat

Dragon Age Legends on EA:n kehittämä fantasiaroolipeli, joka alkujaan kehitettiin Facebook-alustalle.
Dragon Age Journeys on EA:n kehittämä selaimella pelattava 2D-flash-peli.
Heroes of Dragon Age on EA:n ja BioWaren kehittämä mobiilipeli iPhone- ja Android-alustoille.
Muissa medioissa > Action-figuurit

DC Direct on julkaissut neljä action-figuuria pelisarjaan pohjautuen: Morrigan, Duncan, Loghain ja Genlock.
Muissa medioissa > Animaatioelokuva

Dragon Age: Dawn of the Seeker tehtiin yhteistyössä EA:n, BioWaren ja Funimation Entertainmentin kanssa. Animaatioelokuva julkaistiin 11. helmikuuta 2012.
Muissa medioissa > Pöytäroolipeli

Green Ronin julkaisi Dragon Age-nimisen roolipelin 25. tammikuuta 2010.
Muissa medioissa > Romaanit

On julkaistu viisi romaania, jotka sijoittuvat Dragon Age -maailmaan:
Dragon Age: The Stolen Throne, 2009
Dragon Age: The Calling, 2009
Dragon Age: Asunder, 2011
Dragon Age: The Masked Empire, 2014
Dragon Age: Last Flight, 2014
Muissa medioissa > Sarjakuvat

Dragon Age: Origins on Penny Arcaden vuonna 2010 luoma verkkosarjakuva.
Dragon Age: Origins - Awakening on Penny Arcaden vuonna 2010 luoma verkkosarjakuva.
Dragon Age: The Revelation on David Gaiderin vuonna 2010 luoma verkkosarjakuva, joka julkaistiin BioWare-verkkosivuilla.